Document ID: 32002D0813

Neuvoston päätös,
tehty 3 päivänä lokakuuta 2002,
Euroopan parlamentin ja neuvoston direktiivin 2001/18/EY mukaisesti geneettisesti muunnettujen organismien tarkoituksellista levittämistä ympäristöön muussa tarkoituksessa kuin niiden saattamiseksi markkinoille koskevien ilmoitusten tiivistelmälomakkeen vahvistamisesta
(2002/813/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon geneettisesti muunnettujen organismien tarkoituksellisesta levittämisestä ympäristöön ja direktiivin 90/220/ETY kumoamisesta 12 päivänä maaliskuuta 2001 annetun Euroopan parlamentin ja neuvoston direktiivin 2001/18/EY(1) ja erityisesti sen 11 artiklan 1 kohdan,
ottaa huomioon komission ehdotuksen,
sekä katsoo seuraavaa:
(1) Direktiivin 2001/18/EY B osan nojalla on tehtävä ennakkoilmoitus sen jäsenvaltion toimivaltaiselle viranomaiselle, jossa aiotaan ryhtyä tarkoituksellisesti levittämään geneettisesti muunnettua organismia, jäljempänä "GMO" tai tällaisten organismien yhdistelmää muussa tarkoituksessa kuin niiden markkinoille saattamiseksi.
(2) Direktiivissä 2001/18/EY vahvistetun toimivaltaisten viranomaisten ja komission välistä tietojen vaihtoa koskevan kehyksen mukaisesti toimivaltaisen viranomaisen on lähetettävä komissiolle tällaisesta ilmoituksesta tietyn mallin mukaan laadittu tiivistelmä. Komissio toimittaa tiivistelmistä jäljennökset muille jäsenvaltioille.
(3) Tätä tarkoitusta varten laadittavaan lomakkeeseen on sisällytettävä mahdollisimman paljon selkeästi ja vakiomuodossa esitettyjä tietoja kuitenkin siten, että näitä tietoja ei voida käyttää ympäristöriskien arvioinnin perustana.
(4) Direktiivin 2001/18/EY 30 artiklan 2 kohdan mukaisesti perustettua komiteaa on kuultu 12 päivänä kesäkuuta 2002, mutta se ei ole antanut lausuntoaan komission ehdotuksesta,
ON TEHNYT TÄMÄN PÄÄTÖKSEN:
1 artikla
Jäsenvaltioiden direktiivin 2001/18/EY mukaisesti nimeämät toimivaltaiset viranomaiset käyttävät tämän päätöksen liitteenä olevaa tiivistelmälomaketta mainitun direktiivin 6 artiklan mukaisesti vastaanotettuja ilmoituksia koskevien komissiolle toimitettavien tiivistelmien laatimiseen.
2 artikla
Tämä päätös on osoitettu kaikille jäsenvaltioille.
Tehty Luxemburgissa 3 päivänä lokakuuta 2002.

Labels: 7
12
20